Charlotte hercegnő szeptemberben iskolába megy, és már azt is lehet tudni, hogy melyikbe
Máris iskolás lesz Vilmos herceg és Katalin hercegnő lánya.
A Kensington Palota pénteken bejelentette, hogy Charlotte hercegnő követi idősebb testvérét, és szeptemberben megkezdi tanulmányait a Thomas's Battersea nevű londoni magániskolában.

A Kensington-palota pénteken bejelentette, hogy Charlotte hercegnő követi idősebb testvérét, és szeptemberben megkezdi tanulmányait a Thomas's Battersea nevű londoni magániskola előkészítő osztályában – írja a Hello magazin.

Charlotte, aki e hónapban lett négyéves, nemcsak György herceggel, hanem Maud Windsorral is egy iskolába jár majd: az ötéves Maud II. Erzsébet királynő unokatestvérének fia, Lord Frederick Windsor, és felesége, Sophie Winkleman gyermeke.

A Thomas' Battersea 17 ezer 604 fontot számláz egy tanévre. A nyári és a téli iskolai egyenruha, valamint a sportfoglalkozásokhoz és egyéb különórákhoz előírt ruházat 365 fontba kerül.

A magániskolára általában olyan elit angol középiskolák előkészítőjeként tekint a szakma, mint Eton, Westminster vagy Marlborough. A The Good Schools Guide szerint a gyermeküket ebbe az iskolába beírató szülők az Angliában elérhető lehetséges legjobb oktatást várják el pénzükért, és "ez az elvárásuk jórészt teljesül is".

György herceg 2017 szeptemberében kezdte meg tanulmányait: a kis herceg már az első napon sem volt elragadtatva az iskola gondolatától, de egy hónap sem kellett hozzá, hogy nála is eljöjjön a dackorszak. Amikor Vilmos herceg a Milton Keynes nevű település 50. évfordulójára szervezett ünnepségre látogatott, egy szülőnek mesélt arról, hogy reggelente György már nem akar bemenni a suliba.
Kensington-palota Charlotte hercegnő iskola